## Rješenje kojim se Ivanu Peniću iz Splita daje odobrenje za obavljanje funkcije člana uprave društva Jadransko osiguranje d.d. Split

### NN 73/2006 (3.7.2006.), Rješenje kojim se Ivanu Peniću iz Splita daje odobrenje za obavljanje funkcije člana uprave društva Jadransko osiguranje d.d. Split

# HRVATSKA AGENCIJA ZA NADZOR FINANCIJSKIH USLUGA

1745

Na temelju odredbi članka 15. stavak 1. točka 4.
alineja 3. i članka 8. stavak 1. Zakona o Hrvatskoj agenciji za nadzor
financijskih usluga (»Narodne novine« broj 140/05), te odredbi članka 28.
stavak 5. Zakona o osiguranju (»Narodne novine« broj 151/05), Uprava Hrvatske
agencije za nadzor financijskih usluga, odlučujući o zahtjevu Nadzornog odbora
društva Jadransko osiguranje d.d., Split, Put Supavla
1/II, za izdavanje odobrenja za člana Uprave, na sjednici održanoj 21. lipnja
2006. godine donijela je

## RJEŠENJE

I. Daje se odobrenje za obavljanje funkcije
člana uprave društva Jadransko osiguranje d.d., Split, Put Supavla
1/II, MBS 060006216, za lvana Penića
iz Splita, Odeska 7, rođenog u Bajagićima
25. studenoga 1952. godine, broj osobne iskaznice: 1006446199 izdane od PU
Split.

II. Ovo Rješenje objavit će se u »Narodnim novinama«.

```
Obrazloženje
```

Nadzorni odbor društva Jadransko osiguranje
d.d., Split, Put Supavla 1/II, podnio je 8. veljače
2006. godine Hrvatskoj agenciji za nadzor financijskih usluga (dalje u tekstu:
Agencija), zahtjev za izdavanje odobrenja za obavljanje funkcije člana Uprave
društva za gospodina Ivana Penića iz Splita, Odeska 7, za mandat u trajanju od četiri godine.

Pozivom na članak 3. i 4. Pravilnika o sadržaju
potrebne dokumentacije koja se dostavlja uz zahtjev za izdavanje odobrenja
kandidatu za člana uprave društva za osiguranje (»Narodne novine« broj 25/06),
(dalje u tekstu: Pravilnik), Agencija je dopisom upućenim Nadzornom odboru
društva Jadransko osiguranje d.d. dana 31. ožujka 2006. godine, klasa:
UP/I-453-02/06-30/2, zatražila dopunu navedenog zahtjeva, odnosno dostavu
dokumentacije kojom se dokazuje da kandidat ispunjava uvjete za člana uprave
društva za osiguranje, te dostavu detaljnog pregleda usklađenosti ulaganja
društva s odredbama Zakona o osiguranju i kandidatov program vodenja društva u dijelu usklađenja ulaganja u kojemu
moraju biti točno definirani rokovi.

Dana 14. travnja 2006. godine Nadzorni odbor
Društva je dostavio Agenciji dokumentaciju određenu člankom 3. Pravilnika kojom
se dokazuje da kandidat ispunjava uvjete za imenovanje članom uprave, te dana
8. svibnja 2006. godine traženi pregled usklađenosti ulaganja Društva s
odredbama Zakona o osiguranju i detaljan program vođenja društva u dijelu
usklađenja ulaganja s točno definiranim rokovima. Kandidat za člana uprave
Društva predstavio je 23. svibnja 2006. godine, u prostorijama Agencije
navedeni program te su program i njegovo predstavljanje pozitivno ocijenjeni.

Nakon provedenog postupka utvrđeno je da
kandidat za člana uprave Društva ispunjava uvjete propisane člankom 27. Zakona o
osiguranju pa je, sukladno odredbama članka 28. stavak 5. Zakona, odlučeno kao
pod točkom I. izreke ovog Rješenja.

Sukladno članku 5. Pravilnika o vrsti i visini
naknada i administrativnih pristojbi Hrvatske agencije za nadzor financijskih
usluga (»Narodne novine« broj 45/06), dostavljen je dokaz o plaćenoj naknadi i
administrativnoj pristojbi za izdavanje odobrenja za imenovanje člana Uprave
Društva.

Temeljem odredbe članka 8. stavka 3. Zakona o
Hrvatskoj agenciji za nadzor financijskih usluga, ovo Rješenje objavit će se u
»Narodnim novinama«.

POUKA O PRAVNOM LIJEKU

Ovo rješenje je konačno. Protiv njega nije
dopuštena žalba, ali se može pokrenuti upravni spor podnošenjem tužbe Upravnom
sudu Republike Hrvatske u roku od 30 dana od dana njegova primitka.

Klasa: UP/I-453-02/06-30/02

Urbroj: 326-304-12

Zagreb, 21. lipnja 2006.

Predsjednik Uprave

**Ante Samodol, v. r.**

Rješenje, NN 73/2006-1745